ANDREW WOMMACK EVANKELIUMIN ÄÄRELLÄ
USKO SAANEESI 21/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Jatkan opetussarjaani aiheesta Usko saaneesi.
Meidän tulee lakata tavoittelemasta sitä, mikä meillä jo on.
Jonkun mielestä tuollainen otsikko saattaa kuulostaa oudolta.
TV-osastomme teki juuri todistuksen, jossa eräs nainen ihmetteli tätä.
Hänestä se oli typerä otsikko, mutta ainakin se herätti huomiota.
Se muutti hänen elämänsä ja tekee saman sinulle, piditpä nimestä tai et.
Olen opettanut tästä jo 20 jaksoa, joten en ehdi kerrata kaikkea, -
mutta yritän selittää, ettemme yritä voittaa taistelua.
Jeesus on jo voittanut meille kaiken, mitä tulemme ikinä tarvitsemaan -
hengelliseen elämään, terveyteen, tunne-elämään tai raha-asioihin.
Hän on pannut yliluonnollisen, kuolleista herättävän voimansa -
jokaisen meidän sisimpään, -
ja meidän on otettava käyttöön se, mitä tarvitsemme, ei anottava sitä.
Siinä on niin suuri ero, etten osaa sitä sanoin kuvata.
Useimmat ajattelevat asiaa väärin.
Oma elämäni muuttui täysin, kun vihdoin ymmärsin tämän.
Viime aikoina olen soveltanut tätä hengelliseen sodankäyntiin.
Useimmat ajattelevat saatanan olevan vihollinen, joka pitää voittaa.
Jo sana sodankäynti viittaa siihen, että taistelussa on kaksi osapuolta, -
joista kumpikaan ei ole vielä voittanut. Jos toinen on jo hävinnyt, sotaa ei ole.
Hengellisestä sodankäynnistä puhuminen viittaa siihen, -
että vihollinen on vielä voittamatta, mutta hänet voidaan voittaa, -
jos saadaan tarpeeksi ihmisiä tekemään erilaisia asioita.
Olen jo puhunut jakeesta Ef. 6:12. "Sillä meillä ei ole taistelu -
verta ja lihaa vastaan, vaan hallituksia vastaan, valtoja vastaan, -
tässä pimeydessä hallitsevia maailmanvaltiaita vastaan, -
pahuuden henkiolentoja vastaan taivaan avaruuksissa."
Olen tavannut ihmisiä, jotka kiipeävät pilvenpiirtäjiin -
tai vuokraavat helikoptereita päästäkseen "taivaan avaruuksiin".
En usko sellaiseen.
Uskon toki, että demoneita on olemassa, mutta ne on jo voitettu.
Saatana voi vaikuttaa meihin vain, koska hän johtaa meitä harhaan.
Jos uskomme saatanan valheita, -
alamme pelätä häntä ja annamme hänen voittaa itsemme.
Joskus täytyy ajaa riivaajia ulos, sitoa asioita ja nuhdella paholaista, -
mutta se johtuu siitä, että joku on uskonut näitä valheita.
Toinen tapa vapauttaa ihmisiä on vain kertoa heille totuus, -
ja totuus vapauttaa heidät, Joh. 8:32. Olen kuullut ihmisten puhuvan siitä, -
että San Franciscossa on todella paljon homoseksuaaleja.
Homous tosin leviää kovasti, joten en tiedä, -
onko San Francisco enää homouden keskus, mutta yhteen aikaan se oli, -
ja ihmiset puhuivat, että kaupungin yllä täytyi olla demonisia voimia, -
jotka tekivät ihmisistä homoja.
He ajattelivat demonien vaikuttavan ihmisiin niin vahvasti.
Uskon kyllä, että homouteen liittyy demonista vaikutusta.
Se ei ole normaalia, -
ja ihmisen täytyy olla demonisen petoksen vaikutuksen alla -
voidakseen tehdä jotain sellaista.
Itse kuitenkin uskon homojen kerääntyneen San Franciscoon, -
koska kaupunki lakkasi tuomitsemasta homoutta ja alkoi jopa suosia homoja.
Tämä sai homoseksuaalit kerääntymään sinne.
He toivat demonit mukanaan.
Demonit eivät siis vetäneet ihmisiä puoleensa, -
vaan ihmiset avasivat sydämensä niiden vaikutukselle.
Oikea tapa muuttaa tilannetta ei ole sitoa henkivaltoja -
vaan saarnata ihmisille totuutta ja kertoa homouden haitoista.
Kerrotaan homoille, ettei Jumala vihaa heitä vaan rakastaa heitä -
ja voi vapauttaa heidät. Voimme murtaa pahuuden linnakkeet -
kertomalla ihmisille totuutta, emme taistelemalla korkeuksissa.
Katsotaan Kolossalaiskirjeen luvun 2 jaetta 13: -
"Ja teidät, jotka olitte kuolleet -
rikoksiinne ja lihanne ympärileikkaamattomuuteen, -
teidät hän teki eläviksi yhdessä hänen kanssaan, -
antaen meille anteeksi kaikki rikokset."
En aio opettaa tästä nyt, mutta minulla on aiheesta opetus.
Jumala ei anna anteeksi vain syntejä, jotka olemme tehneet -
uskoontulon hetkellä, vaan kaikki synnit, menneet, nykyiset ja tulevat.
Raamattu opettaa näin radikaalisti Heprealaiskirjeen luvuissa 9―10.
Kol. 2:14―15 "ja pyyhki pois sen kirjoituksen säädöksineen, -
joka oli meitä vastaan..."
Tässä puhutaan 10 käskystä. Asiayhteys paljastaa sen.
"ja pyyhki pois sen kirjoituksen säädöksineen, -
joka oli meitä vastaan ja oli meidän vastustajamme; -
sen hän otti meidän tieltämme pois ja naulitsi ristiin.
Hän riisui aseet hallituksilta ja valloilta ja asetti heidät -
julkisen häpeän alaisiksi; hän sai heistä hänen kauttaan voiton riemun."
Jae 15 on tärkeä. "Hän riisui aseet hallituksilta ja valloilta..."
Tässä puhutaan oikeastaan vielä isommasta asiasta.
Sodassa vangiksi jääneiltä vihollisilta viedään kaikki arvokas.
Aseiden lisäksi myös vaatteet ja arvoesineet otetaan sotasaaliiksi.
Siitä tässä jakeessa puhutaan. Jeesus kukisti täysin vihollisemme -
ja vei häneltä kaikki aseet ja kaiken vallan, jota hänellä oli.
Jeesus riisui aseet hallituksilta ja valloilta. Jae Ef. 6:12 sanoo: -
"meillä ei ole taistelu verta ja lihaa vastaan, vaan hallituksia vastaan, -
valtoja vastaan, tässä pimeydessä hallitsevia maailmanvaltiaita vastaan".
Jeesus riisui aseet hallituksilta ja valloilta -
eli tuhosi saatanan valtakunnan ja vei sieltä kaiken arvokkaan.
Jeesus kukisti saatanan ja asetti hänet julkisen häpeän alaiseksi.
Kun olin koulussa, meidän piti biologian kurssilla -
pyydystää kovakuoriaisia, heinäsirkkoja ja perhosia, -
tappaa ne, kiinnittää ne neulalla tauluun ja kirjoittaa, mitä ne olivat.
Se oli biologian projektimme.
Sitten asetimme ne julkisesti näytteille.
Kun tässä sanotaan, että Jeesus asetti saatanan julkisen häpeän alaiseksi, -
näen sieluni silmin saatanan roikkumassa taulussa -
elottomana kuin nuo ötökät. Hänellä ei enää ole voimaa.
Jae jatkuu: "...hän sai heistä hänen kauttaan voiton riemun."
Tässä puhutaan edelleen pimeyden valloista ja hallituksista.
Alkukielessä puhutaan tässä kohtaa voittokulkueesta.
Sana on lainattu roomalaisilta.
Kun roomalaiset olivat voittaneet taistelun, -
he ottivat vastustajan armeijan ylipäällikön tai kuninkaan, -
jota ihmiset olivat pelänneet, mukaan voittokulkueeseensa.
He riisuivat hänet alastomaksi, sitoivat hänet vaunuihin -
tai hevoseen ja kävelyttivät häntä pitkin kaupungin katuja.
Kaikki kaupunkilaiset tulivat katsomaan vihollista, -
joka oli pelotellut heitä.
Viholliselta katkaistiin myös peukalot ja isovarpaat.
Ilman niitä hän ei voinut pidellä miekkaa eikä ajaa ketään takaa.
Vihollista talutettiin kulkueessa alasti peukalot ja isovarpaat leikattuina.
Näin kaikki ihmiset tiesivät, ettei hän voinut enää uhata heitä.
Vihollispäällikkö oli taatusti tehnyt kaiken voitavansa estääkseen -
roomalaisia riisumasta itseään ja leikkaamasta hänen raajojaan.
Vihollisen näkeminen täysin voimattomana ja lyötynä -
vapauttaa meidät pelosta, jota ennen tunsimme häntä kohtaan.
Tavallaan jakeessa Kol. 2:15 puhutaan juuri tästä.
Jeesus kukisti vallat ja hallitukset ja vei niiltä aseet ja kaiken arvokkaan.
Sitten Hän asetti ne julkisen häpeän alaisiksi -
ja marssitti niitä voittokulkueessa läpi Raamatun sivujen näyttäen meille, -
että saatana on lyöty vihollinen.
1. Joh. 4:4 "hän, joka teissä on, -
on suurempi kuin se, joka on maailmassa."
Jaak. 4:7 "vastustakaa perkelettä, niin se teistä pakenee."
Jakeessa Matt. 10:1 Jeesus antoi opetuslapsille vallan -
ajaa ulos saastaisia henkiä ja parantaa kaikkinaisia tauteja.
Niin monessa kohtaa Raamattua kerrotaan voittokulkueesta, -
jossa saatana kuvataan lyötynä vihollisena, joka on riisuttu alasti.
Hänen ainoa aseensa on puhe.
1. Piet. 5:8 "Teidän vastustajanne, perkele, käy ympäri -
niinkuin kiljuva jalopeura, etsien, kenen hän saisi niellä."
Saatana on kuin leijona, jonka suusta on poistettu hampaat.
Se voi vain kiljua. Valitettavasti hengellisen sodankäynnin liike -
on julistanut saatanan suurta voimaa ja arvovaltaa.
Luultavasti jotkut katsojista ovat loukkaantuneet ohjelmistani, -
koska sanon, ettei saatana olekaan kovin vahva. Hän on olemassa -
ja meidän täytyy nuhdella häntä, jos hän yrittää petkuttaa meitä.
Hengellisen sodankäynnin ihmisten mielestä vähättelen saatanan valtaa.
Jos joku valittaa, etten kehu saatanaa tarpeeksi, -
hänen ajattelussaan on jotain vikaa.
Raamatun läpi kulkee voittokulkue, -
jossa saatana on kuvattu voitettuna vihollisena.
Hengellisen sodankäynnin ihmiset eivät ole nähneet tuota kulkuetta.
Siksi he antavat saatanalle aivan liikaa valtaa.
Heidän kulkueessaan saatana esitetään valtavana, pahana voimana.
Kuvittele mielessäsi roomalaisten voittokulkueen vastakohtaa.
Vihollisen päällikkö ei olekaan alasti, sidottu ja ilman peukaloita, -
vaan kulkee kulkueen keskellä kaikessa loistossaan -
kypärä päässä, haarniskaan pukeutuneena ja vartijat ympärillään.
Hän ajaa vaunuissa valtaistuimella, ja hänen alamaisensa julistavat -
hänen voimaansa. Tuollaisen kulkueen vaikutus olisi päinvastainen.
Kaikki pelkäisivät tuota miestä ja hänen sotilaitaan.
Se ei todellakaan rauhoittaisi ihmisiä, vaan saisi heidät pelokkaammiksi.
Osa uskovista on tehnyt juuri näin.
He ovat antaneet saatanalle kunniaa ja voimaa, joita hänellä ei ole.
Saatanan ainoa voima on petos.
Jos uskomme hänen valheitaan ja alamme pelätä häntä, -
riisumme yltämme Jumalan antaman voiman ja annamme sen saatanalle.
Me itse sallimme sen, että hän saa valtaa meihin.
Uskon, että saatana ja demoniset voimat ovat olemassa -
ja tuhoavat ihmisiä monin eri tavoin, -
mutta saatana pystyy toimimaan niin vapaasti kuin toimii, -
koska niin moni uskoo häntä. Se antaa hänelle voimaa.
Jos tunnet totuuden, saatana ei voi päästä elämääsi.
Minulle sattui erikoinen asia kerran lentokoneessa.
Se tapahtui kauan sitten, kun lentokoneessa vielä sai polttaa.
Lensin Colorado Springsistä Phoenixiin. Minä ja kaverini -
saimme koneen viimeiset paikat ja istuimme takarivissä.
Ystäväni istui käytäväpaikalla ja minä istuin keskellä.
Vieressäni ikkunapaikalla istui mies, jolla oli päässään -
toisella korvalla roikkuva baretti ja päällään armeijan takki.
Takki oli todella likainen, ja mies haisi pahalta.
Hänen kyntensä olivat parisenttiset ja niiden alla oli jotain vihertävää.
Takissa oli reikiä, jotka oli tehty tupakannatsoilla.
Hänellä oli vyötäröön asti ulottuva, takkuinen parta.
Hän oli hurjan näköinen. Istuin hänen viereensä.
Hän poltti kaksi tupakkaa ennen kuin pääsimme edes ilmaan.
Lentoemäntä tuli sanomaan, ettei ennen nousua saanut polttaa.
Mies kiroili lentoemännälle ja puhui tälle todella rumasti, -
ja nainen jätti hänet rauhaan. Aloin jutella miehen kanssa.
Kysyin, kuka hän oli ja mistä hän tuli. Sitten kysyin, mitä työtä hän teki.
Eräässä vanhassa komediasarjassa oli hahmo nimeltä Maynard G. Krebs, -
joka kammoksui yhteiskunnan perusasioita kuten työtä.
Kun kysyin mieheltä työstä, hän kuulosti aivan Maynardilta.
Hän sanoi: "Miksi tekisin työtä? Kapitalistinen yhteiskunta tarvitsee -
toimiakseen 10 %:n työttömyyden. Elän tuilla ja dyykkaan ruokani."
Sanoin hänelle, että Jumala loi meidät tekemään työtä.
Otin esimerkiksi Aatamin. Jumala käski synnittömänkin miehen töihin.
Sanoin, että voimme paremmin, jos teemme työtä ja autamme muita.
Yritin vain siunata miestä, mutta hän ei pitänyt siitä yhtään.
Hän käänsi päänsä ikkunaa kohti eikä edes katsonut minua.
Minä vain puhuin Herrasta.
Olimme juuri nousseet ilmaan, kun puhuin Jumalan rakkaudesta.
Mies kääntyi äkkiä ympäri, työnsi päänsä kasvojani vasten -
ja huusi: "Puhut Maharishin opetuslapselle!"
Hän mainitsi myös nimen, joka tarkoitti saatanaa.
Hän kertoi myöhemmin olevansa saatananpalvoja.
Hänen silmänsä leiskuivat vihaa, ja hän huusi minulle lentokoneessa.
Mitä olisit tehnyt tuossa tilanteessa?
Uskon, että moni teistä olisi nähnyt saatanan pelottavana vihollisena, -
ei voitettuna vihollisena, kääntynyt ystävänsä puoleen -
ja alkanut kiireesti rukoilla ja sitoa paholaista.
Jos reagoit näin, olet myöhässä. Paholaiselle ei kuulu vastata näin.
Tiesin, että minulla oli Jumalan voima, eikä saatana voinut pelotella minua.
Lopetettuaan huutamisen mies perääntyi ja tuijotti minua.
Huusin vasten hänen kasvojaan: -
"Puhut Jeesuksen opetuslapselle, ja Jumalani on suurempi kuin sinun!"
Äsken niin vihainen ja uhkaava mies muuttui äkkiä pelokkaaksi.
Pelko valtasi hänet, ja hän istui aivan jäykkänä -
ja nojautui lentokoneen ikkunaa vasten.
Hänen hampaansa kalisivat pelosta.
Edessäni istui kaksi filippiiniläistä naista, jotka olivat niin lyhyitä, -
ettei heitä näkynyt istuimen takaa.
He kuitenkin kurkistivat selkänojan takaa silmät lautasen kokoisina.
Lentoemäntä tuli sanomaan, että meidän pitäisi olla hiljaa.
Mies vain huusi minulle ja kiroili. En tiedä, miten se tapahtui, -
mutta edessämme istuneet ihmiset vain katosivat johonkin.
Lentoemäntäkään ei tullut takaisin. Ärsytin miestä lisää.
Sanoin: "Jumalasi on luuseri. Kuinka hän kehtaa haastaa minua?"
Sanoin, että tuollainen dyykkari oli surkein mahdollinen satanisti.
"Kuka haluaisi olla kaltaisesi? Jumalasi tappaa sinut." Hän sanoi, -
että vaikka kuolisi paholaisen vuoksi.
Vastasin, että hän olikin kuollut. Hänen elämänsä ei ollut yltäkylläistä.
Puolessa välissä lentoa hän meni vessaan.
En tiedä, miten hän sen teki, mutta hän palasi aivan rauhallisena.
Hän istui alas, katsoi ulos ikkunasta ja sanoi: "Kaunis päivä tänään."
Sanoin: "Jokainen päivä Jeesuksen kanssa on kaunis." Hän suuttui taas.
En tiedä, mitä hän oikein teki, mutta hän piti kättään näin -
ja lausui jotain mantraa.
Hän uhkasi langettaa ylleni kirouksen, joka tappaisi minut vuorokaudessa.
Hän kertoi uhranneensa ihmisiä ja kaivaneensa heidän sydämensä ulos.
Hän oli saatanan ylipappi ja uhkasi minua kirouksella.
Sanoin: "Yritä vain, mutta Raamattu sanoo: -
"kuin lentävä pääskynen on aiheeton kirous: ei se toteen käy."
Olen nähnyt voittokulkueen ja tiedän, että paholainen on lyöty.
Siksi en pelännyt tuota miestä. Tällainen asenne meillä tulee olla, -
mutta se ei onnistu, jos ajattelemme voiton olevan vasta edessä.
Voitto on historiaa. Jeesus on voittanut paholaisen.
Jos olisin pelännyt, tuo mies olisi voinut kirota ja tappaa minut, -
mutta koska en pelännyt, Jeesus voitti tuon taistelun.
Hän on voittanut kaikki taistelut.
Sinun pitää vain tietää, kuka olet ja mitä Jumala on tehnyt puolestasi.
Jeesus on riisunut vihollisen aseista. Meillä on Raamatussa voittokulkue.
Haluan, että ymmärrät sen ja lähdet mukaan kulkueeseen.
Usko saaneesi -sarjan neljäs opetus, joka kertoo voittokulkueesta, -
on tänään saatavana viimeistä päivää. Sarjassa on kaikkiaan kuusi osaa.
Kohta kuulet, kuinka voit tilata muita aiheeseen liittyviä materiaaleja.
Kannattaa hankkia ne, sillä ne muuttavat elämäsi.
Ota siis yhteyttä jo tänään.
Päivän opetus on saatavissa Usko saaneesi -pakettina, -
johon kuuluu opetus CD- tai DVD-levyllä, -
kirja sekä työkirja, jossa on mukana koko opetus.
Työkirjan mukana tulee CD-levy, jolta voit tulostaa tehtäviä, -
oppituntien runkoja, opetuslapseus- kysymyksiä ja Raamatun tekstejä.
Kurssin listahinta on 46,49 puntaa, mutta nyt saat sen 30 punnalla.
Paketti on saatavissa englanniksi ja espanjaksi. Voit tilata paketin -
ja kaikki ohjelmassa mainitut tuotteet nettisivujemme kautta.
Sarjan neljäs osa kertoo voittokulkueesta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Neljäs osa on tänään saatavana viimeistä päivää.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Tule mukaan tämän kesän raamattukonferenssiimme -
uusiin tiloihimme Woodland Parkiin. Monet haluavat nähdä ne, -
mutta lisäksi meillä on kokouksia aamulla ja illalla. Siitä tulee upeaa.
Monet raamattukoulumme opettajat opettavat, -
ja ylistyksestä vastaavat Charlie ja Jill LeBlanc sekä CBC:n ryhmä.
Perjantai-iltapäivällä aamukokousten jälkeen -
pidämme grillijuhlan ja juhlimme itsenäisyyspäivää.
Lapsille on kaikenlaista kivaa kuten pomppulinnoja.
Itsenäisyyspäivän juhlista tulee hienot, -
puhumattakaan grillijuhlista.
Varmista siis paikkasi jo nyt.
Konferenssista tulee hieno. Ruudulla on lisätietoja.
Tule mukaan uusiin tiloihimme Coloradon Woodland Parkiin.
Venäjän syrjäkylissä tapahtui äskettäin jotain voimallista.
Charis-raamattukoulun opiskelijat pitivät siellä parantamiskoulun.
―Kävimme kylissä täällä Keski-Venäjällä.
Kutsuimme tapahtumaan kymmeniä pastoreita lähiseuduilta.
Heitä tuli kauempaakin, 8―10 tunnin ajomatkan päästä.
Kävimme tulkkien kanssa kylissä, joiden asukkaat eivät voineet tulla.
Rukoilimme ihmisten puolesta, ja monet paranivat.
―Meillä oli oma paranemiskoulu täällä omassa kylässämme.
Olemme julistaneet paranemista ja nähneet ihmisten paranevan.
Sokeat ja kuurot ovat parantuneet, samoin niveltulehduksesta kärsineet.
Olemme nähneet paljon ihmeitä. Ihmisten sydämet ja mielet -
ovat vapautuneet vuosien uskonnollisuuden kahleista.
Ihmiset ovat innoissaan ja janoavat Jumalaa. On ollut hienoa olla täällä.
Tämä on Jessican, 3. vuoden mediaopiskelijan, raportti Venäjältä.
Hyvää työtä! Tutustu kouluumme netissä, jos haluat muutoksentekijäksi.
Suomennos: Anni Lähteenmäki